钦定古今图书集成/明伦汇编/氏族典/第459卷 > 《廖用贤尚友录》 > 魏瓘
## 钦定古今图书集成/明伦汇编/氏族典/第459卷 > 《廖用贤尚友录》 > 魏瓘

按《宋史魏瓘传》：“瓘字用之，父羽奏补秘书省校书郎，
知开封府仓曹参军。持法精审，明吏事，以大理寺丞
知衡山县，通判寿州，历知循、随、安州，提点广南西路
刑狱，拜谏议大夫，为陕西转运使，徙河北，以给事中
知开封府。政事严明，吏民惮之。内东门索命妇车，得
赂遗掖庭物，付府验治。狱未上，内降释罪。谏官吴奎”
言：“法当执奏，而瓘不即奏行，请以废法论。”降知越州。
侬智高寇广东西，独广州城坚守不能下，于是论筑
城功，迁工部侍郎、集贤院学士，复知广州，徙澶州、滑
州。请老，以吏部侍郎致仕，卒。